কানাডা যদি ইংল্যান্ডকে বিশাল ব্যবধানে হারাতে পারত তাহলে অনূর্ধ্ব-১৯ বিশ্বকাপে বাংলাদেশের বাদ পড়ার ক্ষীণ একটা শঙ্কা ছিল। পারেনি কানাডা, উল্টো ইংল্যান্ডের বিপক্ষে ২৮২ রানে বিশাল ব্যবধানে হেরে গেছে তারা। ইংল্যান্ড অনূর্ধ্ব-১৯ দলের ৩৮৩ রানের জবাবে কানাডা গুটিয়ে গেছে ১০১ রানে। তাতে কাগজে-কলমে বাংলাদেশের বাদ পড়ার শেষ আশঙ্কাও শেষ হয়ে যায়। ইংল্যান্ডের সঙ্গে গ্রুপ ‘সি’ থেকে রানার্স-আপ হয়ে কোয়ার্টার ফাইনালে উঠেছে সাইফ হাসানের দল। ২৬ জানুয়ারি বাংলাদেশ খেলবে ভারতের বিপক্ষে। ২৩ জানুয়ারি ইংল্যান্ডের প্রতিপক্ষ অস্ট্রেলিয়া, পরের দিন দক্ষিণ আফ্রিকা খেলবে পাকিস্তানের সঙ্গে এবং ২৫ জানুয়ারি অন্য কোয়ার্টার ফাইনালে নিউজিল্যান্ডের সামনে আফগানিস্তান। ক্রিকইনফো